Syin akin mi yekcem wagur n meɣres, tulawin n taddart ad heggint iceqfan anida ara zarɛent lesnaf n yemɣan yemgaraden am tumaṭic am ifelfel d wayen nniḍen, ad awin-t akal yesɛan leɣbar n yizgaren akken ad yilli gemmu n yimɣan akken iwata. deg yiwen n wakud ara ad yilli uheggi n tebḥirin anida ara yilli waṭas n leqdic, di tallit-agi yal aɛeggal n twacult yesɛa tawuri-is, di tazwara uqaɛed n tebḥirin s uzareb s ugaryaj d yedmim akken ur d yettili ara wekcam n yiɣarsiwen ɣer d axel, am yilfan am waruyen mi ifuk uzareb n tebḥirt ad uɣallen ɣer wefras n wakal s čappa, yiwen n wallal n ufus n wakal deg yiwen n wass tulawin ad awint leɣbar n yizgaren, akken ad yilli usemers-is di tebḥirt, yella anida id-ttawint deg uqecwal ɣef waɛrur-nsent acku ula d abrid n uḍar i yellan ar tebḥirin n tqubbet tibḥirin n tala xelili akken d aɣen yella wanida d irgazen i yettawin s tkaryas am tebḥirin n ugni n tasaft.